open-index/open-wikipedia-markdown huggingface dataset:
Neulekone

**Neulekone** on kone, jolla valmistetaan langasta neuloskangasta tai vaatteita. Neulekoneet voivat olla käsi- tai sähkökäyttöisiä. Niiden rakenne on osittain sama kuin ompelukoneissa, mutta monilta osilta myös erilainen. Koneiden varusteisiin kuuluu reikäkortti, jonka lukutoiminto toimii yleensä 24-reikäisillä korteilla. Varusteisiin kuuluu myös kelkka ja joissakin malleissa myös pitsikelkka. Neulekonemalleissa on eroja sen suhteen, miten monipuolisesti niitä voidaan käyttää sileän neuleen lisäksi. Jotkut neulekoneet ovat yksitasoisia, joihin on saatavana lisävarusteena alataso. Uusimpien yksitasoisten neulekonetyyppien joukkoon kuuluvat neulurit, joissa on vain joskus kuvioautomatiikka. Kaksitasoisissa neulekoneissa on vakiovarusteina alataso ja ylätaso. Jotkut niistä ovat elektronisia, jolloin niihin voidaan ohjelmoida mallineulos tietokoneella.

## Historia

Ensimmäinen neulekone, Leen sukkakone, patentoitiin vuonna 1589. Sen keksijä oli englantilainen pappi William Lee. Leen sukkakone levisi nopeasti ympäri Eurooppaa. 1800-luvulla neulekoneet yleistyivät sekä koti- että teollisuuskäytössä. 

## Mallien luokitus

Neulekoneet jaotellaan tasoneulekoneisiin ja pyöröneulekoneisiin. On myös olemassa erillisiä koneita käsineiden, sukkien ja lapasten valmistamiseen sekä neulekoneita, jotka kykenevät neulomaan valmiin, saumattoman vaatteen. Tälläiset tasoneulekoneet neulovat neuloksen muotoon, jolloin neulokseen ei synny saumoja. Pyöröneulekone on ympyrän muotoinen.

## Lähteet
Vanhainkoti Aurinko

**Vanhainkoti Aurinko** oli alun perin Uudenkirkon Halilassa Karjalan Kannaksella sijainnut venäjänkielinen yksityinen vanhainkoti. Vanhainkoti perustettiin vuonna 1904. Sen asukkaiksi tuli etupäässä varakkaita, yksin jääneitä venäläisvanhuksia. Paikka oli valittu keskeltä mäntymetsää, koska sen ilmanalaa pidettiin suotuisimpana mahdollisena. Laitos oli suosittu alusta asti.  

Vanhainkodissa oli oma ortodoksinen Pyhän Aleksanteri Nevskin kirkko, jossa Halilan seurakunnan papisto toimitti kerran kuussa palveluksia. Ylimääräisten kertausharjoituksien aikana rajapitäjässä sijaitseva vanhainkoti määrättiin evakuoitavaksi. Uusi koti löytyi Porvoon Gammelbackasta: sieltä ostettiin tyhjillään ollut vanha herraskartano, josta tulikin sitten laitoksen lopullinen sijoituspaikka.

Tiloihin sisustettiin erääseen saliin oma kirkko, jossa vuoteen 1950 Kotkan ortodoksisen seurakunnan kirkkoherra, jonka vastuulle entisen Halilan seurakunnan väestö oli sodan päätyttyä luovutettu, kävi toimittamassa kirkkoslaavin kielisiä jumalanpalveluksia noin kerran kuukaudessa. Kirkko oli pyhitetty edelleen Aleksanteri Nevskin muistolle. Palvelukset olivat avoimia kaikille kiinnostuneille ja ne mainittiin vielä vuonna 1974 käytössä olleessa seurakunnan painattamassa esitteessä jollainen tuli mm. kaikille seurakuntaan liittyneille.

Kun siirtoseurakunnat vuonna 1950 sulautettiin olemassa oleviin, sielunhoitovastuun ottivat hoitaakseen Helsingin ortodoksisen seurakunnan papit. 

Jatkosodan jälkeen evakoiden osaltaan aiheuttama tilantarve aiheutti sen, että perustettiin toinen vanhainkoti, **"Syysaurinko"**, Nurmijärvelle; kuolleisuus alkoi keski-iän kohotessa muodostua niin suureksi, että Syysaurinko suljettiin varsin pian ja sen asukkaat muuttivat Gammelbackaan. 

Laitoksen johtajana toimi vuodesta 1956 sen sulkemiseen asti eräs Leinon vangeista, ratsumestari Dmitri Kuzmin-Karavajev. Syyskuussa 1974 palotarkastuksessa todettiin että vanha rakennus on auttamattoman paloturvaton; viimeisille seitsemälletoista asukkaalle hankittiin paikat vanhainkoti Helenasta Hämeentiellä Helsingissä, Porvoosta ja Espoon Westendissä sijaitsevasta vanhainkoti Kanervasta ja loppuun palvellut "Aurinko" suljettiin. Rakennukseen jätettiin peruslämpö päälle eikä edes sähköjä katkaistu.

Laitoksen kirkossa toimitettiin lyhyt hartaus lakkauttamisen johdosta ja kirkon esineistö siirrettiin pääasiassa vanhainkoti Helenan kirkkoon ja jotain seurakunnan varastoihin.

Saman vuoden marraskuussa syttyi sähköjohdoista tuhoisa tulipalo, joka ennen palokunnan paikalle ehtimistä tuhosi vanhan rakennuksen kivijalkaan asti. 

## Katso myös
*Halilan parantola

## Lähteet
*
*

### Viitteet
S Club 8

**S Club 8**, toiselta nimeltään **S Club Juniors**, oli brittiläinen pop-yhtye, joka toimi vuosina 2002&ndash;2004. Yhtyeen managerina toimi Simon Fuller, joka tunnettiin myös Spice Girls:in ja S Club 7:n  managerina. Vuonna 2005 S Club 8 teki ohjelman I Dream, jossa oli S Club 8:n lisäksi viisi muuta henkilöä. Se oli aivan erilainen kuin heidän ensimmäinen ohjelma, tarina jossa S Club Juniors mm. oli ensi kertaa Top Of The Pops:illa laulamassa ja esiintyivät kaikkialla muuallakin.

## Jäsenet
*Jay Asforis
*Rochelle Wiseman (Nykyinen The Saturdays jäsen)
*Daisy Evans
*Calvin Goldspink
*Aaron Renfree
*Franchesca Sandfrod (Nykyinen The Saturdays jäsen)
*Stacey McClean
*Hannah Richings

## Diskografia
* Together (2002)
* Sundown (2003)
Léonide Massine

**Leonid Fjodorovitš Mjasin** (), ranskalaisittain translitteroituna **Léonide Massine** (9. elokuuta 1896 (J: 28. heinäkuuta) Moskova &ndash; 15. maaliskuuta 1979 Köln), oli venäläinen koreografi ja balettitanssija. Hän opiskeli kahdeksanvuotiaasta lähtien balettia keisarillisessa Bolšoi-teatterin koulussa Moskovassa.

Massine toimi Sergei Djagilevin Ballets russesin pääkoreografina 1915–1921 Vatslav Nižinskin eron jälkeen hänestä tuli myös ryhmän ensimmäinen ja vaikutusvaltaisin miestanssija. Sergei Djagilevin kuoleman ja Venäläisen baletin lopettamisen jälkeen Massine työskenteli Monacon Ballet Russe de Monte Carlossa.

Uransa aikana Massine työskenteli 1900-luvun merkittävimpien taiteilijoiden kanssa. Näitä olivat Jean Cocteau, Erik Satie, Pablo Picasso, Henri Matisse, Salvador Dalí sekä Marc Chagall.

## Elokuvat
Léonide Massine on esiintynyt seuraavissa elokuvissa: 
* Michael Powell ja Emeric Pressburger: *[[Punaiset kengät]]* (1948)
* Michael Powell ja Emeric Pressburger: *[[Hoffmannin seikkailut]]* (1951)
* Michael Powell: *Luna de Miel* (1959).

## Lähteet

## Aiheesta muualla
*
Nu, pogodi!

**Nu, pogodi!** (, suom. *Odotapas vain!* tai *Ootas vaan!*, suomalaisissa VHS-julkaisuissa **Jänis ja susi**) on venäläinen (entinen neuvostoliittolainen) piirrossarja, jossa harmaa susi (Волк) ajaa takaa pientä jänistä (Заяц), tarkoituksenaan syödä jänis. Sarjan on ohjannut Vjatšeslav Kotjonotškin ja tuottanut Sojuzmultfilm.

Sarjan päähenkilöt ovat *Susi* (äänenä Anatoli Papanov) ja *Jänis* (äänenä Klara Rumjanova).  Sarjan ensimmäinen jakso lähetettiin ensimmäisen kerran 1. tammikuuta 1969. Vuosina 1969–1986 sitä tuotettiin 16 jakson verran. Neuvostoliiton hajoamisen jälkeen tehtiin vuonna 1993 kaksi lisäjaksoa uuden tekijäryhmän voimin. Uusia jaksoja ei pidetty kovinkaan laadukkaina, ja sarjan suosio laski merkittävästi. Nykyään se on kuitenkin saanut takaisin kulttimaineensa ja sitä uusitaan Venäjän televisiossa säännöllisesti. Vuonna 2005 tehtiin vielä kaksi lisäjaksoa.

Nu, pogodin konsepti muistuttaa amerikkalaisia piirrossarjoja Kelju K. Kojootti ja Tom & Jerry. Takaa-ajo päättyy aina siihen, että susi häviää ja huutaa uhkaavan näköisenä “Nu zajats, nu pogodi!“ (ven. Ну заяц, ну погоди!; “Odotapas vaan, jänis!“).

Sarjan hahmot ja kohtaukset sisältävät paljon viittauksia Neuvostoliiton arkielämään. Susi kuvataan ympäristöstään erottuvana henkilönä: 1970- ja 1980-lukujen jaksoissa hän on rettelöitsijä, 1990-luvulla hän taas symboloi Venäjän uusrikkaita. Sarja on oikeastaan eräänlainen parodia Venäjästä. Tätä korostaa vielä se, että kussakin jaksossa on taustamusiikkina ajalleen tyypillistä neuvostoliittolaista viihdemusiikkia sekä muitakin musiikkeja.

Sarjasta on kehitetty myös lukuisia videopelejä.
Harri Viitanen

**Harri Kalevi Viitanen** (27. joulukuuta 1954 Ähtäri – 19. toukokuuta 2025 Helsinki) oli suomalainen säveltäjä ja Helsingin tuomiokirkon urkuri.  Hänen sävellystuotantonsa käsittää sinfonista ja elektronista musiikkia sekä urku-, kuoro- ja kamarimusiikkia. Hän opetti Sibelius-Akatemiassa.

Viitanen suoritti urkujensoiton ja sävellyksen diplomitutkinnot professori Tauno Äikään ja professori Einojuhani Rautavaaran johdolla. Hän jatkoi sävellysopintoja professori Tristan Murailin johdolla Pariisissa vuonna 1988 ja täydensi urkuopintojaan eri mestarikursseilla. Ennen Helsingin tuomiokirkon urkuriksi siirtymistään hän toimi urkurina useissa Helsingin seurakunnissa.

Hänen sävellyksiään on levytetty, ja BIS Records julkaisi 1997 hänen tuotantoaan levyn, jolla hän myös itse soittaa.

Sibelius-Akatemiassa vuonna 2000 tekeillä ollut Viitasen taiteellinen tohtorintutkinto käsittelee lintujen äänien käyttöä musiikin materiaalina, tietotekniikka keinonaan.

## Diskografia
* Harri Viitanen - Firmamentum (Images d’oiseau pour orgue & Firmamentum — Concertum organo et orchestrae symphonicae & Voyager). BIS-CD-887. 1997.

## Lähteet
*Harri Viitanen :: 27 December 1954 CV. FIMIC
*Urkuyö Festival

### Viitteet

## Aiheesta muualla
*Harri Viitasen teokset FIMIC
Kasnäs

**Kasnäs** on kylä Kemiönsaaren kunnassa. Kasnäs kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Kylästä on Lövön sillan kautta autotieyhteys mantereelle. Kasnäsistä lähtevät yhteysalukset M/s Stella Vänöhön ja Finferriesin M/S Aurora Rosalaan. Kasnäsissä sijaitsi vuoteen 2017 asti Saaristomeren kansallispuiston luontokeskus Sinisimpukka. Taalintehtaan ja Kasnäsin välillä juostaan kesäkuussa puolimaraton *Lövö broloppet*.

## Palvelut
Kasnäsin palveluihin kuuluvat vierasvenesatama, polttoainemyynti, pesutupa, hotelli, kylpylä, ravintola, kauppa, posti, saaristolaistori, kultasepän tehtaanmyymälä, kultasepänliike, venevuokraus, venesäilytys ja minigolf.

## Lähteet
9th Wonder

**9th Wonder** (oik. **Patrick Douthit**, s. 15. tammikuuta 1975 Winston-Salem, Pohjois-Carolina) on yhdysvaltalainen hiphop-tuottaja.

Hän on työskennellyt muun muassa Jay-Z, Destiny's Child ja Mary J. Blige kanssa.

## Elämäntarina
9th Wonder aloitti uransa tekemällä sample-pohjaisia hiphop-taustoja North Carolinan yliopiston taukohuoneesta käyttäen musiikkiohjelmaa nimeltä FL Studio. Tämän jälkeen hänestä on tullut yksi amerikkalaisen hiphopin (varsinkin itärannikon) kuuluisimpia tuottajia. Nousevana tuottajana hän teki kokonaisen remix-albumin Nasin God's Sonista.

9th Wonder käyttää biiteissään yleensä vanhoja soul-sampleja (muun muassa Al Green ja Curtis Mayfield).

## Osa 9th Wonderin tuotannosta
### Albumeita tuottanut
* *[[The Listening (Little Brother album)|The Listening]]* – Little Brother (2002)
* *[[God's Stepson]]* – Nas (remix of Nas's album *[[God's Son]]*) (2003)
* *[[...Invented the Remix]]* – 9th Wonder (remix of various songs) (2003)
* *[[Jeanius]]* – Jean Grae (2004) (unreleased)
* *[[Murs 3:16: The 9th Edition]]* – Murs (2004)
* *[[Black is Back!]]* – Jay-Z (Remix of Jay-Z's *[[The Black Album]]*) (2004)
* *[[Sleepers (album)|Sleepers]]* – Rapper Big Pooh (2004)
* *[[The Chittlin Circuit 1.5]]* – Little Brother (2005)
* *[[Chemistry (Buckshot album)|Chemistry]]* – w/ Buckshot (2005)
* *[[The Minstrel Show]]* – Little Brother (2005)
* *[[Spirit Of '94: Version 9.0]]* – Kaze & 9th Wonder (2005)
* *[[Murray's Revenge]]* – Murs (2006)
* *[[Separate But Equal]]* – Little Brother w/ DJ Drama (2006)
* *[[The Commercial Free EP]]* – Little Brother (2006)
* *[[Cloud 9: The Three Day High]]* – Skyzoo (2006)
* *[[Jesus Price Supastar]]* – Sean Price (tuotti 16 kappaleesta 4) (2007)

### Kappaleita tuottanut
* "One Night Stand" – Lloyd Banks (*[[Rotten Apple]]*)
* "Church" – De La Soul featuring Spike Lee (*[[The Grind Date]]*)
* "Girl" – Destiny's Child (*[[Destiny Fulfilled]]*)
* "Is She The Reason" – Destiny's Child (*[[Destiny Fulfilled]]*)
* "Game Over" – Destiny's Child (*[[Destiny Fulfilled]]*)
* "Good Woman Down" – Mary J. Blige (*[[The Breakthrough]]*)
* "Threat" – Jay-Z (*[[The Black Album (Jay-Z)|The Black Album]]*) (myös Jay-Z on ilmoitettu kappaleen tuottajaksi)
* "Don't Rush Me" – Jean Grae (*[[This Week (album)|This Week]]*)
* "Good Ol' Love" – Masta Ace (*[[A Long Hot Summer]]*)
* "Alright" – Memphis Bleek (*[[534 (album)|534]]*)
* "Smoke The Pain Away" – Memphis Bleek featuring Denim (*[[534 (album)|534]]*)
* "Instigator" – M.O.P. (*[[St. Marxmen (M.O.P.)|St. Marxmen]]*)
* "Heartburn" – Sean Price (*[[Monkey Barz]]*)
* "Special" – Strange Fruit Project (*[[The Healing]]*)
* "Take You There (9th Wonder Remix)" – Pete Rock & CL Smooth (Rare Tracks)
* "The New New York" – Tru Life
* "Real Good" – Asamov ("And Now")
* Foxy Brown – Untitled Tracks - Black Roses

### Harvinaiset tuotokset
* 9th Wonder & Pete Rock – Class is in Session (2003)
* 9th Wonder & Spectac – Shake N Beats (2003)
* 9th Wonder – Black Album Rejects (Beats Only) (2004)
* 9th Wonder – Changing the Game Vol 2 (2005)

## Lähteet
Aidesios

**Aidesios** (k. 355) oli antiikin kreikkalainen uusplatonilainen filosofi, joka oli syntyisin kappadokialaisesta ylhäisöperheestä. Hän muutti Syyriaan Iamblikhoksen opetuksen houkuttelemana, ja hänestä tuli tämän seuraaja. Aidesios opetti Pergamonissa, ja hänen merkittävimpiä oppilaitaan olivat Eusebios Myndoslainen ja Maksimos Efesoslainen. 

Eunapioksen mukaan Aidesioksen theurgiaa ja magiaa käsittelevät opetukset erosivat Jamblikhoksen opetuksista. Aidesios vaikuttaa muuttaneen joitakin oppejaan, koska pelkäsi keisari Konstantinus II:ta.

## Lähteet

* "Aedesius",
Antwerpenin provinssi

**Antwerpenin provinssi** on Flanderin alueen pohjoisin provinssi Belgiassa. Se rajoittuu Alankomaihin sekä Limburgin, Flanderin Brabantin ja Itä-Flanderin provinsseihin. Provinssin pääkaupunki on Antwerpen. Antwerpenin provinssissa on arviolta 1&nbsp;824&nbsp;136 asukasta (vuonna 2016) ja sen pinta-ala on 2&nbsp;867,4 neliökilometriä. Se on Belgian provinsseista väkirikkain.

## Kuvernöörit vuodesta 1830
*François de Robiano (1830–1831)
*Jean-François Tielemans (1831)
*Charles Rogier (1831–1832 ja 1834–1840)
*Henri de Brouckère (1840–1844)
*Jules Malou (1844–1845)
*Jan Teichmann (1845–1862)
*Edward Pycke d'Ideghem (1862–1887)
*Charles du Bois de Vroylande (1887–1888)
*Edward Osy de Zegwaart (1889–1900)
*Fredegand Cogels (1900–1907)
*Louis de Brouchoven de Bergeyck (1907–1908)
*Ferdinand de Baillet-Latour (1908–1912)
*Gaston van de Werve et de Schilde (1912–1923)
*Georges Holvoet (1923–1945)
*Richard Declerck (1946–1966)
*Andries Kinsbergen (1967–1993)
*Camille Paulus (vuodesta 1993)

## Aluejako
Provinssi jakaantuu kolmeen arrondissementtiin, jotka taas sisältävät 70 kuntaa:

**Antwerpenin arrondissementti**
* 1. Aartselaar
* 2. Antwerpen
* 8. Boechout
* 10. Boom
* 12. Borsbeek
* 13. Brasschaat
* 14. Brecht
* 17. Edegem
* 18. Essen
* 22. Hemiksem
* 27. Hove
* 29. Kalmthout
* 30. Kapellen
* 32. Kontich
* 36. Lint
* 37. Malle
* 42. Mortsel
* 43. Niel
* 49. Ranst
* 53. Rumst
* 54. Schelle
* 55. Schilde
* 56. Schoten
* 59. Stabroek
* 64. Wijnegem
* 66. Wommelgem
* 67. Wuustwezel
* 68. Zandhoven
* 69. Zoersel
* 70. Zwijndrecht

**Mechelenin arrondissementti**
* 7. Berlaar
* 9. Bonheiden
* 11. Bornem
* 16. Duffel
* 21. Heist-op-den-Berg
* 34. Lier
* 38. Mechelen
* 44. Nijlen
* 47. Putte
* 48. Puurs
* 57. Sint-Amands
* 58. Sint-Katelijne-Waver
* 65. Willebroek

**Turnhoutin arrondissementti**
* 3. Arendonk
* 4. Baarle-Hertog
* 5. Balen
* 6. Beerse
* 15. Dessel
* 19. Geel
* 20. Grobbendonk
* 23. Herentals
* 24. Herenthout
* 25. Herselt
* 26. Hoogstraten
* 28. Hulshout
* 31. Kasterlee
* 33. Laakdal
* 35. Lille
* 39. Meerhout
* 40. Merksplas
* 41. Mol
* 45. Olen
* 46. Oud-Turnhout
* 50. Ravels
* 51. Retie
* 52. Rijkevorsel
* 60. Turnhout
* 61. Vorselaar
* 62. Vosselaar
* 63. Westerlo

## Lähteet

## Aiheesta muualla

*Virallinen kotisivu
Amos Ekhalie

**Amos Paul Ekhalie** (s. 8. heinäkuuta 1988 Mombasa, Kenia) on kenialainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja. Ekhaliella on myös Suomen kansalaisuus.

Ekhalie saapui Suomeen 18-vuotiaana Keniasta kaudeksi 2007, jolloin teki peräti neljän vuoden sopimuksen IFK Mariehamnin kanssa. Kauden 2012 jälkeen Ekhalie siirtyi ruotsalaiseen Eskilstuna Cityyn, joka pelasi Ruotsin kolmanneksi korkeinta sarjatasoa eli 1. Divisioonaa. Yhden kauden Eskilstuna-vierailun jälkeen Ekhalie palasi takaisin IFK Mariehamnin riveihin. Sen jälkeen Ekhalien ura onkin jatkunut IFK Mariehamnissa niin, että kauden 2018 jälkeen hän oli pelannut kaikkiaan 11 kautta seuran riveissä. Ekhalie sai keväällä 2019 sopimuksen seuran kanssa kaudeksi 2019.  
## Saavutukset
* Veikkausliigan mestaruus: 2016
* Suomen Cupin voitto: 2015

## Lähteet

## Aiheesta muualla
*Amos Ekhalie soccerway-sivustolla
Hässelbyn linna

**Hässelbyn linna** () on linna Tukholman Hässelby Gårdin kaupunginosassa, Hässelby-Vällingbyn kaupunginosa-alueella. Bonden suku käytti linnaa lähes kolmensadan vuoden ajan. Nykyisin linna toimii pohjoismaisena konferenssikeskuksena.

Linnan rakennuttamisen aloitti valtaneuvos Carl Bonde 1640-luvun alkupuolella, ja alkuperäisenä arkkitehtina toimi todennäköisesti Simon de la Vallée. Työtä jatkoi myöhemmin Jean de la Vallée, ja linna valmistui vuoden 1660 tienoilla. Sitä on kunnostettu tulipalojen jälkeen vuosina 1731 ja 1860. Tukholman kaupunki osti rakennuksen vuonna 1931. Vuosina 1961–1963 se restauroitiin ja muutettiin pohjoismaisten pääkaupunkien kulttuurikeskukseksi. Linnan puistoon rakennettiin arkkitehti Sören Thurellin piirtämä erillinen konferenssisiipi vuonna 1986.

## Lähteet

## Aiheesta muualla

* Viralliset sivut
* Tomas Ledin köper slott för 50 miljoner  

## Kirjallisuutta
*
Çağan Irmak

**Çağan Irmak** (s. 4. huhtikuuta 1970 İzmir, Turkki) on turkkilainen elokuvaohjaaja. Hän valmistui vuonna 1992 Egen yliopiston (*Ege Üniversitesi*, İzmir) tiedotusopin laitokselta televisiotuotannon koulutusohjelmasta. Irmak sai Sedat Simavi -palkinnon kahdesta lyhyetelokuvasta "Kertomus" ja "Uhraus", jotka olivat oppilastöitä. Valmistumisensa jälkeen hän on työskennellyt ohjaaja-assistenttina Orhan Oguzin, Mahinur Erginin, Filiz Kainakin ja Yusuf Kurcenlin produktioissa.

Vuonna 1998 Irmak itse kirjoitti ja ohjasi elokuvan "Esitä minulle vanhaa ja viisasta" ja sai ensimmäisen palkinnon IFSAKin (Istanbulin harrastajavalokuvajien ja -elokuvantekijöiden järjestö) valinnoissa. Vuonna 1999 hän alkoi kuvata televisiosarjaa "Sasifelek Cikmazi".

Hänen ensimmäinen täyspitkä näytelmäelokuvansa oli "Toivota minulle onnea", joka valmistui 2001. Hänen seuraava elokuvansa "Kaikki Mustafasta", keräsi kansainvälistä huomiota, ja sitä on esitetty lukuisilla elokuvajuhlilla eripuolilla maailmaa.

Irmak on menestynyt etenkin Turkissa; elokuva Babam ve oglum ("Isäni ja poikani") vuonna 2005 oli suuri menestys. Elokuva kertoo nuoresta Deniz'sta, joka on menettänyt äitinsä vuoden 1980 sotilaskaappauksessa, matkustaa isänsä kanssa tapaamaan isoisäänsä ensimmäisen kerran. Isoisä on hylännyt poikansa, koska ei hyväksynyt tämän poliittista toimintaa. Deniz löytää itsensä keskeltä meluavaa perhettä, tätejä, piikoja ja yleistä hullunmyllyä. Pojan maailma muuttuu monin tavoin ja rohkealla suoruudella hän alkaa murtaa isoisän ja isän kipeää kiistaa ja muuttaa maailmaa suuntaan, joka on mallina koko uudistuvalla Turkille.

Viimeistään vuonna 2007 hän nousi Turkin nuorten ohjaajien kärkeen elokuvallaan Ulak.

## Filmografia
*Bana Old and Wise'i Cal, 1998
*Gunaydin Istanbul Kardes, (TV) 1999
*Sasifelek Cikmasi, (TV) 2000
*Pasta (TV), 2000
*Bana Sans Dile, 2001
*Asmali Konak, (TV) 2002
*Mustafa Hakkinda Hersey, 2004
*Cemberimde  Gul Oya, (TV) 2004 
*Babam ve Oglum, 2005
*Kabuslar Evi – Takip, 2006
*Kabuslar Evi – Hayal-i Cihan, 2006
*Kabuslar Evi – Son Dans, 2006
*Ulak, 2007

## Aiheesta muualla
*
Arnold Orville Beckman

**Arnold Orville Beckman** (10. huhtikuuta 1900 – 18. toukokuuta 2004) oli yhdysvaltalainen kemisti, jota pidetään pH-mittarin keksijänä. Hän toimi professorina California Institute of Technologyssä ja perusti vuonna 1935 Beckman Instruments -yhtiön, joka on nykyisin nimellä Beckman Coulter.

Beckman syntyi Illinois'ssa. Hän liittyi elokuussa 1918 Yhdysvaltain merijalkaväkeen. Hän aloitti opinnot Illinois'n yliopistossa ja sai tohtorin arvon California Institute of Technologystä 1928. 

Beckman perusti William Shockleyn kanssa vuonna 1956 Shockley Semiconductor Laboratoryn Piilaaksoon.

Hänelle myönnettiin kansallinen mitali saavutuksista teknologian alalla 1988 ja tieteestä 1989.

Beckman kuoli 104-vuotiaana Kalifornian La Jollassa.

## Lähteet
Vänö

**Vänö** on saari Kemiönsaaren kunnassa. Saari kuuluu Hiittisten saaristoon ja oli aiemmin osa Hiittisten ja myöhemmin osa Dragsfjärdin kuntaa. Vänössä on 20 ympärivuotista asukasta.  yhteysalus m/s Stella liikennöi saarelle Kasnäsista.

Vänön perinteikäs kappeli löytyy saaren itäosasta. Jo 1600-luvulla tällä paikalla oli kappeli, jonka tanskalainen kapteeni Klas kertomuksen mukaan lahjoitti saarelle. Nykyinen kappeli on vuodelta 1975. Kappelissa järjestetään jumalanpalveluksia kesäisin.

Vänön saaren nähtävyys ovat kukkivat niityt ja niitä laiduntavat lampaat, jotka myös pitävät maiseman avoimena. Vänön linnuston erikoisuus on kirjokerttu, jonka pesimäkanta on ehkä Suomen tihein.

## Ilmasto

## Lähteet
Lapis niger

**Lapis niger** (latinaa, ”musta kivi”) on musta marmorikiveys Forum Romanumilla Roomassa Curia Julian edustalla. Kiveyksen alta on löytynyt monumentti, johon kuului alttari, jalusta ja kivipaasi, jossa on piirtokirjoitus.   

Lapis niger mainitaan useissa Forum Romanumin kuvauksissa Rooman tasavallan ja varhaisen keisarikauden ajoilta. Pyhäkkö on Forumin ja Comitiumin välissä. Lapis niger jäi maan alle osittain keisariaikaisen rakennustoiminnan takia, osittain Rooman valtakunnan sortumisen aiheuttaman kaaoksen seurauksena, ja sen löysi uudelleen 1900-luvulla italialainen arkeologi Giacomo Boni. Pyhäkön steelassa oleva piirtokirjoitus kuuluu vanhimpiin tunnettuihin latinankielisiin teksteihin.

Pyhäkkö on peräisin joko Rooman kuningasajalta, sillä piirtokirjoituksessa mainitaan kuningas (*rex*), tai sitten varhaisen tasavallan ajoilta, sillä *rex* saattaa tarkoittaa myös *rex sacrorumia*, korkeaa uskonnollista virkamiestä. Jossain vaiheessa roomalaiset unohtivat pyhäkön alkuperäisen tarkoituksen, mistä johtuvat useat ristiriitaiset tarinat pyhäköstä. Roomalaiset uskoivat, että Lapis niger oli Rooman ensimmäisen kuninkaan, Romuluksen hautamonumentti; tai Romuluksen sotapäällikön Hostus Hostiliuksen, kuningas Tullus Hostiliuksen isän hauta; tai paikka, jossa Faustulus, Romuluksen kasvatti-isä kaatui taistelussa.

## Pyhäkön kuvaus
Lapis niger rakennettiin kaksi kertaa. Ensimmäinen pyhäkkö oli perinteisen tyylinen, ja se purettiin ensimmäisellä vuosisadalla eaa. Paikka päällystettiin mustalla marmorilla ja päälle rakennettiin toinen pyhäkkö.

Alkuperäinen versio pyhäköstä koostui ensinnäkin mustasta marmorista tehdystä steelasta, johon oli kirjoitettu vanhoja latinalaisia kirjoituksia, joilla pyhäkkö omistettiin *rexille*, kuninkaalle, ja langetettiin kirouksia niille, jotka uskaltaisivat häiritä pyhäkköä. Toiseksi pyhäkköön kuului alttari, jonka edessä oli kaksi jalustaa, joilla oli leijona-patsaat.

Steelassa olevassa piirtokirjoituksessa on useita mielenkiintoisia piirteitä. Aakkoset ovat vielä suhteellisen lähellä kreikkalaista kirjaimistoa, sillä teksti on ajallisesti lähellä sitä hetkeä, jolloin roomalaiset alun perin omaksuivat aakkoset kreikkalaisista siirtokunnista. Lisäksi piirtokirjoitus on kirjoitettu bustrofedon-tyylillä, eli vuorotellen oikealta vasemmalle ja vasemmalta oikealle. Monet vanhimmista latinalaisista kirjoituksista on kirjoitettu tällä tyylillä.

Arkeologiset kaivaukset osoittavat, että ensimmäiseen pyhäkköön oli sijoitettu lukuisia votiiviesineitä vaaseista patsaisiin. Kaikki esineet ovat erittäin varhaisen Rooman ajoilta, 600–400-luvuilta eaa.

Toinen pyhäkkö, joka rakennettiin puretun pyhäkön päälle ensimmäisellä vuosisadalla eaa., on paljon yksinkertaisempi. Alkuperäinen pyhäkkö peitettiin marmorilla ja ympärille rakennettiin matala valkoinen muuri. Pyhäkkö ei voinut viedä paljoa tilaa, sillä Forum Romanum oli kasvanut merkittävästi.

## Lähteet

* 

### Viitteet
Rohtotädyke

**Rohtotädyke** (*Veronica officinalis*) on ratamokasvien heimoon kuuluva monivuotinen kasvilaji, jolla on pienet siniset kukat.
__NOTOC__
## Ulkonäkö ja koko
Rohtotädykkeen 10–50&nbsp;cm pitkät varret kiemurtelevat pitkin maanpintaa. Niistä nousee ylös parisenttisiä kukkaversoja, joissa on halkaisijaltaan 1–3&nbsp;mm leveitä vaalean sinivioletteja kukkia. Lehdet ovat hennon nukan peitossa, 2–5&nbsp;cm pitkiä ja 1–3&nbsp;cm leveitä.

## Levinneisyys
Rohtotädykkeen esiintymisalue kattaa Euroopan Islantia myöten. Suomessa se kasvaa maan etelä- ja keskiosissa alkuperäisenä tai muinaistulokkaana. Laji on levinnyt ihmisen mukana myös Pohjois-Amerikkaan.

## Käyttö
Rohtotädyke oli varsin suosittu rohtokasvi 1500- ja 1600 luvuilla. Sitä käytettiin yskän, keuhkotaudin, keripukin, kihdin ja munuaiskivien lääkkeenä. Sen mentyä pois muodista sitä alettiin käyttää lähinnä yrttiteenä. Ranskassa rohtotädykettä käytettiin aidon teen korvikkeena nimellä ”Euroopan tee” (*thé d’Europe*). Se sisältää karvasaineita ja hieman parkkihappoa kuten oikea tee.

Viime aikoina rohtotädykettä on käytetty lisäämään ruokahalua ja virtsan- ja maidoneritystä sekä vahvistamaan vatsaa ja helpottamaan hengitysteiden sairauksia. Liian suuret annokset saattavat aiheuttaa pahoinvointia ja oksentelua, ehkä kasvin sisältämien karvasaineiden takia, eikä raskaana olevien tule käyttää sitä. Muuten rohtotädyke on myrkytön.

## Lähteet

## Aiheesta muualla
*Kasviatlas: Rohtotädykkeen levinneisyys Suomessa.
*Pinkka, Lajintuntemuksen oppimisympäristö: Rohtotädyke (''Veronica officinalis'')
*Luontoportti: Rohtotädyke (''Veronica officinalis'')
*Pohjolan kasvien pauloissa: ''Veronica officinalis'' – rohtotädyke
*Valokki – nettikasvio: Rohtotädyke (''Veronica officinalis'')
*ITIS: ''Veronica officinalis'' 
*United States Department of Agriculture (USDA): ''Veronica officinalis''
Gary Barlow

**Gary Barlow** (s. 20. tammikuuta 1971 Frodsham, Cheshire, Englanti) on englantilainen laulaja-lauluntekijä ja musiikkituottaja. Barlow kuului jäsenenä Take That -poikabändiin, joka sai huomattavaa kansainvälistä suosiota 1990-luvulla. Take That hajosi vuonna 1996 ja yhtyeen jäsen Robbie Williams aloitti menestyksekkään soolouransa. Take That palasi yhteen vuonna 2005 ja Robbie Williamskin liittyi uudestaan 2010.

Barlow myös aloitti soolouran yhteen hajoamisen jälkeen, ja hänen debyyttisinglensä "Forever Love" nousi brittilistan ykköseksi. Pian julkaistiin albumi *Open Road*, joka myös nousi listan kärkeen, sekä toinen single, Madonnan ja Shep Pettibonen kirjoittama "Love Won't Wait". Barlow katosi julkisuudesta ja kävi pohjalla yhtyeen hajoamisen jälkeen, mutta palasi takaisin yhtyeen kanssa parempana kuin ikinä, sekä piti huippusuosittuja soolo- ja yhtyekiertueita. Hän oli myös ''The X Factor''-sarjan päätuomarina vuosina 2011–2013.

Hän on kirjoittanut mm. singlen "Not Me, Not I" Delta Goodremille ja kappaleita muun muassa Shirley Basseylle, Charlotte Churchille, Westlifelle, Lily Allenille ja ABBA-yhtyeestä tunnetulle Agnetha Fältskogille sekä tehnyt yhteistyötä myös Elton Johnin, Donny Osmondin, Christina Aguileran ja Robbie Williamsin kanssa.

Barlow on naimisissa Take Thatin entisen taustatanssija Dawn Andrewsin kanssa, ja parilla on kolme lasta (s. 2000, 2002 ja 2009).

## Diskografia
### Take That
;ks. *[[Take That#Diskografia|Take Thatin Diskografia]]*

### Soolo
* 
* 
*  (yhteistyössä The Commonwealth Bandin kanssa)
*  
* *Music Played By Humans* (2020)

## Aiheesta muualla
* Viralliset kotisivut

## Lähteet
Kalenat

**Kalenat** (aiemmin *Lasten Kalenat*) on Lappeenrannassa järjestettävä lasten ja nuorten kulttuuritapahtuma, joka kokoaa kansantanssiryhmät eri puolilta Suomea tanssimaan ja nauttimaan yhdessäolosta. Seuraavan kerran Kalenat järjestetään to-su 12.-15.6.2025 Lappeenrannassa.

Kalenoiden keskiössä on yhdessä tekeminen ja kokeminen, joka näkyy parhaiten tapahtuman pääjuhlassa.  Pääjuhlan lisäksi tiedossa on työpajoja, joissa lapset ja nuoret pääsevät tutustumaan taiteen eri lajeihin sekä kaikille avoimia kansantanssin konsertteja.

Kalenoissa noudatetaan turvallisemman tilan periaatteita. Tapahtumassa pyritään siihen, että jokainen tulee kohdatuksi omana itsenään, eikä kenenkään tarvitse pelätä syrjintää tai häirintää. 

Tapahtuman järjestää Saimaan Nuorisoseurat yhdessä Suomen Nuorisoseurojen kanssa. Aikaisemmin tapahtumaan järjestämisvastuu oli Kalevan Nuorten Liitolla, joka oli nuorisoseuraliikkeen lasten kasvatus- ja kulttuurijärjestö. Vuoden 2013 alussa tapahtuneen organisaatiouudistuksen myötä Kalevan Nuorten Liiton toiminnot yhdistettiin osaksi Suomen Nuorisoseurojen toimintaa.

## Historia
Ajatus Lasten Kalenoiden järjestämisestä syntyi Kalevan Nuorten Liiton toimijoiden piirissä jo 90-luvun puolivälissä, jolloin etenkin lasten kansantanssitoiminnasta vastaavat henkilöt toivat esiin tarpeen lasten valtakunnallisen tapahtuman järjestämisestä.

Pääajatus oli, että Suomeen luodaan kansainvälinen lastenkulttuuritapahtuma, joka on määrävuosin toistuva ja joka vakiinnutetaan samalle paikkakunnalle. Tapahtumasta haluttiin muodostaa merkittävä lisä suomalaiseen festivaalien kirjoon, jossa ei ole kuin muutama lasten tapahtuma.

Ensimmäinen Lasten Kalenat järjestettiin vuonna 1999.

Esiintyviä lasten kulttuuriryhmiä Lasten Kalenoihin on osallistunut Irlannista, Etelä-Koreasta, Puolasta, Virosta, Venäjältä, Unkarista ja Liettuasta. Kansainvälisiä vieraita on kussakin tapahtumassa ollut yhteensä 70-120 henkilöä.

Vuoden 2007 Kalenat pidettiin 6.-10. kesäkuuta. Sen kansainväliset vieraat olivat Tapiomente Tacegyeuttes Unkarista, Pieni Gornitsa Petroskoista, Ranferi Aguilar Guatemalasta ja Trepse Liettuasta.

Vuoden 2009 Kalenat järjestettiin 3.-7. kesäkuuta. Ulkomaisia esiintyjiä olivat teatteristudio Peremena ja tanssiryhmä Uchypi (Satakieli) Venäjältä.

Tapahtuman suojelijoina ovat toimineet eduskunnan puhemies Riitta Uosukainen vuonna 1999, tasavallan presidentti Tarja Halonen 2001, puhemies Paavo Lipponen 2003, lapsiasiavaltuutettu Maria-Kaisa Aula vuonna 2007 ja pääministeri Matti Vanhanen 2009.

Kalevan Nuorten Liiton toiminnan loputtua Kalenoiden pääjärjestäjä on vuodesta 2013 lähtien ollut Suomen Nuorisoseurat.

## Kalenat nimenä

Kalenat on karjalainen sana, joka tarkoittaa nurkkatansseja. Nurkkatanssit olivat 1800-luvun lopun ja 1900-luvun alun nuorison ”kotibileitä”, joissa herrasväen lähdettyä nuoret tanssivat pelimannin tahdittamana tuvan lattialla tai ladossa.

## Aiheesta muualla
* https://kalenat.fi
* https://saimaa.nuorisoseurat.fi/
* http://www.nuorisoseurat.fi/
Nurmitädyke

**Nurmitädyke** (*Veronica chamaedrys*) on pieni sinikukkainen kasvi.

## Ulkonäkö ja koko

Nurmitädyke kasvaa 10–35&nbsp;cm korkeaksi. Sen varsi ja lehdet ovat hennon valkonukkaiset. Lehdet ovat hammaslaitaiset ja kasvavat pareittain vastakkain. Kukassa on neljä sinistä terälehteä, ja valkoiset heteet. Kukat ovat halkaisijaltaan 10–12&nbsp;mm ja kirkkaansiniset, terälehden tyvellä on tummemmansinisiä juovia. Nurmitädyke kukkii touko-elokuussa. Nurmitädyke muistuttaa loistotädykettä.

## Levinneisyys
Nurmitädykettä kasvaa Euroopassa ja Aasian pohjoisosassa. Suomessa sitä tavataan Tornionjokilaaksossa ja Oulusta etelään koko maassa. 

## Käyttö
Nurmitädykkeestä on tehty yrttiteetä.

## Lähteet

## Aiheesta muualla
* Kasviatlas: Nurmitädykkeen (''Veronica chamaedrys'') levinneisyys Suomessa.
* Pinkka, Lajintuntemuksen oppimisympäristö: Nurmitädyke (''Veronica chamaedrys'')
* Luontoportti: Nurmitädyke (''Veronica chamaedrys'')
* Pohjolan kasvien pauloissa: ''Veronica chamaedrys'' - nurmitädyke
* Valokki - nettikasvio: Nurmitädyke (''Veronica chamaedrys'')
* United States Department of Agriculture (USDA): ''Veronica chamaedrys'' 
* Flora of China: ''Veronica chamaedrys''
Orvontädyke

**Orvontädyke** (*Veronica serpyllifolia*) on monivuotinen, pienikukkainen tädykelaji. Suomessa tavataan kaksi eri alalajia: etelänorvontädyke (subsp. *serpyllifolia*) ja pohjanorvontädyke (subsp. *humifusa*).

## Ulkonäkö ja koko
Orvontädykkeen versot voivat kasvaa jopa 30 cm pitkiksi, mutta ne matavat pitkin maata. Lehdet ovat leveän soikeat. Toisin kuin nurmitädyke ja rohtotädyke, orvontädyke on karvaton. Halkaisijaltaan alle viisimillimetriset kukat ovat valkeat, joskus keskeltä sinertävät, ja niissä on neljä terälehteä.

## Levinneisyys
Orvontädykettä kasvaa koko Euroopassa. Pohjois-Amerikkaan se on levinnyt ihmisen mukana.

Suomessa etelänorvontädykettä esiintyy yleisenä muinais- tai uustulokkaana koko maassa ja pohjanorvontädykettä harvinaisena alkuperäiskasvina Pohjois-Lapissa.

## Elinympäristö
Orvontädyke viihtyy valoisissa paikoissa kuten kuivahkoilla niityillä ja pihamailla, ja sitä pidetään rikkaruohona. Koska versot painautuvat maata vasten, se välttää usein ruohonleikkurin terän.

## Lähteet

## Aiheesta muualla
* Kasviatlas: Orvontädykkeen (''Veronica serpyllifolia'') levinneisyys Suomessa.
* Pohjolan kasvien pauloissa: ''Veronica serpyllifolia'' – orvontädyke
Mark Owen

**Mark Anthony Patrick Owen** (s. 27. tammikuuta 1972) on brittiläinen popmuusikko. Hän syntyi Oldhamissa, Manchesterissa, Englannissa.

Owen kuuluu poikabändi Take Thatiin, joka perustettiin vuonna 1990 ja hajosi 1996, mutta teki comebackin vuonna 2005. Owen sijoittui vuonna 1996 brittilistojen kolmoseksi soolosinglellään "Child". Singlen "Clementine" sijoitus oli sama, ja vuonna 1997 ilmestyi sooloalbumi *Green Man*.  

Owenin levytyssopimus BMG Recordsin kanssa purettiin loppuvuodesta 1997. *Green Man* oli saavuttanut vain listasijoituksen 33 ja uusi single "I Am What I Am" sijan 29. 

Owen voitti Britannian *Celebrity [[Big Brother]]in* toisen tuotantokauden vuonna 2002. Hän sai levytyssopimuksen Island Recordsilta ja palasi listoille singlellä "Four Minute Warning". Marraskuussa 2003 Owen julkaisi albumin *In Your Own Time* ja singlen "Alone Without You", mutta myös uusi levytyssopimus Island/Universal Recordsin kanssa purkautui.

Huhtikuussa 2004 Owen perusti oman levy-yhtiönsä Sedna Recordsin. Sen nimissä hän on julkaissut muun muassa kolmannen studioalbuminsa *How the Mighty Fall* (2005). Vuonna 2013 Mark julkaisi neljännen sooloalbuminsa *The Art of Doing Nothing*.

Take That palasi vuonna 2006 yhteen ilman Robbie Williamsia. Marraskuussa 2006 Take That julkaisi uuden studioalbumin *Beautiful World*, ja vuoden 2007 alussa yhtye sai uuden levytyssopimuksen Interscope Recordsilta. Vuonna 2008 yhtye julkaisi albumin *[[The Circus (Take Thatin albumi)|The Circus]],* vuonna 2010 albumin *Progress* (alkuperäisellä viisihenkisellä kokoonpanolla) ja vuonna 2014 albumin *III* kolmihenkisellä kokoonpanolla (Owen, Barlow, Donald) Jason Orangen jätettyä yhtyeen. Kiertue *Take That Live 2015* käynnistyi huhtikuussa 2015.

Owen on kiertänyt sooloartistina ahkerasti Eurooppaa ja Britanniaa sekä käynyt Japanissa vuoden 2006 alussa allekirjoittamassa sopimuksen lauluntekijänä. 

Sooloartistina Owen on myynyt maailmanlaajuisesti yli 500 000 levyä ja Take Thatissa yli 45 miljoonaa.

## Yksityiselämä
Mark avioitui näyttelijä Emma Fergusonin kanssa marraskuussa 2009 viiden vuoden seurustelun jälkeen. Heillä on kolme yhteistä lasta: yksi poika (s. 2006) ja kaksi tytärtä (s. 2008 ja 2012).

Vuonna 2010 Mark oli hoidossa yksityisellä klinikalla alkoholiongelmansa takia, ja on kertonut olleensa sen jälkeen raittiina.

## Diskografia
### Albumit
* *Green Man* (1997)
* *In Your Own Time* (2003)
* *How the Mighty Fall* (2005)
* *The Art of Doing Nothing* (2013)

### Singlet
* "Child" (1996)
* "Clementine" (1997)
* "I Am What I Am" (1997)
* "Four Minute Warning" (2003)
* "Alone Without You" (2003)
* "Makin' Out" (2004)
* "Believe in the Boogie" (2005)
* "Hail Mary" (2006)
* "Stars" (2013)
* "S.A.D. (feat. Ren Harvieu)" (2013)
* "Carnival" (2013)

## Lähteet
* Mark Owenin kotisivut 
* TakeThat.com
Howard Donald

**Howard Paul Donald** (s. 28. huhtikuuta 1968) on brittiläinen muusikko ja yksi pop-yhtye Take Thatin jäsenistä. Hän syntyi Droylsdenissa, Lancashiressa Englannissa.

Donald oli päälaulaja mm. yhtyeen listaykkössinglellä "Never Forget". Vaikka Donald masentui yhtyeen hajottua 1996, hän kehitti tulevina vuosina laulunkirjoitustaitojaan ja yritti hankkia itselleen levytyssopimusta sooloartistina. Hän on hajoamisen jälkeen toiminut DJ:nä.

Take That teki comebackin ilman Robbie Williamsia vuonna 2006. Albumi *Beautiful World* julkaistiin marraskuussa 2006, *The Circus* vuonna 2008, *Progress* (alkuperäisellä viisihenkisellä kokoonpanolla) vuonna 2010 sekä *III* (kolmihenkisellä kokoonpanolla ilman Williamsia ja Orangea) vuonna 2014.

Donald on tuomari saksalaisessa tanssikilpailu-tv-ohjelmassa *Got to Dance*.

## Yksityiselämä
Donald avioitui 2. tammikuuta 2015 kuvittaja Katie Halilin kanssa. Elokuussa 2015 tiedotettiin, että he odottavat ensimmäistä yhteistä lastaan. Donaldilla on kaksi tytärtä (s. 1999 ja 2005) aiemmista suhteista. 

## Aiheesta muualla

*

## Lähteet
* TakeThat.com
Jason Orange

**Jason Thomas Orange** (s. 10. heinäkuuta 1970) on brittiläinen pop-muusikko. Hän oli yksi poikabändi Take Thatin jäsenistä sen perustamisesta vuodesta 1990 lähtien.

Take Thatin hajottua vuonna 1996 Orange opiskeli näyttelemistä ja sen jälkeen South Trafford Collegessa psykologiaa ja sosiologiaa. 

Take That teki vuonna 2006 comebackin ilman Robbie Williamsia. Yhtye julkaisi levyt *Beautiful World* (2006) ja *[[The Circus (Take Thatin albumi)|The Circus]]* (2008). Vuonna 2010 ilmestyi levy *Progress* alkuperäisellä viisihenkisellä kokoonpanolla.

Syyskuussa 2014 Orange ilmoitti jättävänsä Take Thatin.

## Lähteet

## Aiheesta muualla

*
Volt

**Volt** oli suomalainen ruotsinkielinen aikakauslehti. Se oli aluksi, vuodesta 2006, sanomalehti ''Hufvudstadsbladetin'' viikkoliite, mutta muutettiin vuonna 2009 kuukausiliitteeksi. *Volt* palkittiin vuonna 2007 Bonnierin Suurella journalistipalkinnolla, kategoriassa *Vuoden journalistinen uudistus*. *Voltin* viimeisenä tuottajana toimi Sylvia Bjon, joka seurasi tehtävässä Susanna Ilmonia ja Barbro Teiriä. *Voltin* julkaisu lopetettiin vuonna 2010 säästösyistä. Lehden viimeinen numero ilmestyi tuon vuoden toukokuussa.

## Lähteet

## Aiheesta muualla
* Voltin viralliset sivut
Khrysanthios

**Khrysanthios** (300-luku) oli antiikin kreikkalainen filosofi, joka opiskeli Iamblikhoksen koulussa. Hän oli yksi Aidesioksen suosikkioppilaista ja keskittyi ennen kaikkea uusplatonismin mystiseen puoleen.

Keisari Julianus Luopio kääntyi Khrysanthioksen puoleen Aidesioksen neuvosta ja kutsui hänet lopulta hoviin auttamaan hellenistisen polyteismin palauttamisessa valtionuskonnoksi. Khrysanthios kuitenkin kieltäytyi siteeraten epäsuopeita ennustuksia, vaikka hän todennäköisesti lähinnä ymmärsi, että vanhan uskonnon palauttaminen oli epäonnistumaan tuomittu yritys. Samasta syystä hän pidättäytyi uskonnollisista uudistuksista toimiessaan ylipappina Lyydiassa. Maltillisuutensa ansiosta hän pysyi tehtävässä kuolemaansa saakka, ja sekä kristityt että pakanat kunnioittivat häntä.

Khrysanthioksen vaimo Meite, joka toimi myös papillisessa toimessa, oli Eunapioksen sukulainen.

## Lähteet

* "Chrysanthius",
Sami Kariluoma

**Sami Petteri Kariluoma** (19. marraskuuta 1975 Kauhajoki – 19. helmikuuta 2019 Helsinki) oli suomalainen muusikko. Hän soitti muun muassa Lapinlahden Linnuissa sekä Tapani Kansan ja Kaija Koon taustayhtyeissä. Hän toimi myös soitonopettajana.

## Lähteet
Messier 108

**Messier 108** on sivulta näkyvä kierteisgalaksi noin 45 miljoonan valovuoden etäisyydellä Ison karhun tähdistössä.

## Lähteet

## Aiheesta muualla
* SEDS: Kierteisgalaksi M108 
* WIKISKY.ORG: SDSS image, M108
Eunapios

**Eunapios** (, ; s. 347) oli antiikin kreikkalainen sofisti ja historioitsija. Hän oli kotoisin Sardeesta.

Eunapios opiskeli sukulaisensa sofisti Khrysanthioksen alaisuudessa. Hän muutti jo nuorena Ateenaan, ja hänestä tuli siellä reetori Prohairesioksen suosikkioppilas. Hänellä oli laajat tiedot lääketieteestä. Hän vaikuttaa eläneen myös myöhemmällä iällään Ateenassa opettaen retoriikkaa. Eleusiin mysteereihin vihkiytyneenä hänet hyväksyttiin eumolpidien pappissukuun ja hänestä tuli hierofantti. Hänen tiedetään eläneen edelleen Theodosius II:n hallitessa.

Eunapios tunnetaan ennen kaikkea kahdesta teoksesta. Ensimmäinen oli vuonna 405 kirjoitettu *[[Filosofien ja sofistien elämät]]* (; lat. *Vitae philosophorum et sophistarum*), joka on säilynyt. Se sisältää kahdenkymmenenviiden vanhemman ja tuon ajan filosofin ja sofistin elämäkerrat, ja se on arvokas ainoana lähteenä tuon ajan uusplatonismin historiaan. Toinen teos oli Deksippoksen historiateoksen jatko-osa (). Siitä on säilynyt vain katkelmia, mutta siinä olleet tiedot ovat enimmäkseen säilyneet Zosimoksen teoksessa. Se käsitteli tapahtumia vuosien 270 ja 404 välillä.

Kumpaakin teosta sävyttää kristinuskon vastaisuus. Fotioksella (cod. 77) oli käytössään historiateoksen ”uusi painos”, josta kaikkein kristinuskon vastaisimmat kohdat oli jätetty pois.

## Lähteet
* Eunapius. *Encyclopaedia Britannica*, 1911.

### Viitteet

## Aiheesta muualla
* Eunapius: ''Lives of the Philosophers and Sophists'' (1921) (Johdanto)
Jyrki Myllyvirta

**Jyrki Johannes Myllyvirta** (s. 17. syyskuuta 1952 Helsinki) on suomalainen diplomi-insinööri sekä entinen Lahden kaupunginjohtaja ja entinen Mikkelin kaupunginjohtaja.

## Henkilöhistoria
Myllyvirta oli pääministeri Harri Holkerin erityisavustaja talouspoliittisissa kysymyksissä 1990–1991 sekä teollisuuspoliittinen neuvonantaja Elinkeinoelämän keskusliitossa.

Mikkelin kaupunginjohtajana (1991–2007) Myllyvirta toimi muun muassa Alueiden komitean kulttuuri-, koulutus- ja tutkimusvaliokunnan puheenjohtajana.

Myllyvirta toimi Lahden kaupunginjohtajana 2007-2018. Hänet valittiin Lahden kaupunginjohtajaksi vuonna 2007 yhdeksän kaupunginjohtajaehdokkaan joukosta Lahden kaupunginvaltuuston keskiryhmien tuella. Toinen soveltusvuusarviointiin kutsuttu kaupunginjohtajaehdokas oli Kotkan kaupunginjohtaja Henry Lindelöf. Myllyvirta sai 34 ääntä suljetussa lippuäänestyksessä, Lindelöf 25. Valtuustopuheenvuorossa Myllyvirtaa kannattivat Lahden Kokoomus, Lahden Vihreät ja Lahden Kristillisdemokraatit.

## Lähteet
Vetohihna

**Vetohihnat** ("vetoremmit") ovat voimailijoita varten suunniteltuja apuvälineitä, jotka mahdollistavat paremman otteen tangosta. Ne helpottavat sormia koukistavien lihasten työtä ja näin auttavat keskittymistä varsinaisen liikkeen suorittamiseen, kuten maastavetoon. Ranne työnnetään hihnojen lenkistä sisään ja toinen pää pyöritetään tangon ympärille siten, että hihnojen päät jäävät käden ja tangon väliin. Hihna puristuu itsestään ja suurimman osan painosta voi laskea hihnojen varaan. Usein joissakin liikkeissä käytetään niin suuria painoja, että niiden kannatteleminen käsissä olisi lähes mahdotonta ilman hihnoja. 

Hihnat valmistetaan yleensä joko nylonista tai parkkinahasta.
Rajuilma

**Rajuilma** voi viitata seuraaviin asioihin:

* rajuilma, sääilmiö
* Rajuilma, jyväskyläläinen hard rock -yhtye
* *[[Rajuilma (albumi)|Rajuilma]]*, Rajuilma-yhtyeen albumi vuodelta 1990
* *[[Rajuilma (televisiosarja)|Rajuilma]]*, suomalainen televisiosarja vuodelta 1980
* Rajuilma, ranskalaisen sotilaan Jean-Andoche Junotin lempinimi.
Musta Dahlia

**Musta Dahlia** voi tarkoittaa:

*Elizabeth Short-nimisen vuonna 1947 Kaliforniassa raa'asti murhatun näyttelijättären lempinimeä.
*James Ellroyn tapauksen pohjalta kirjoittamaa romaania Musta Dahlia (1987).
*Brian De Palman kirjan pohjalta ohjaamaa elokuvaa Musta Dahlia (2006).

*Dahlia eli daalia on kukkien suku.
Kadonnut puutarha

__NOTOC__
**Kadonnut puutarha** on Indican kolmas albumi. Se julkaistiin 2007. Albumilta on julkaistu kolme, lähinnä radiosoittoon tarkoitettua promosingleä kappaleista "Linnansa vanki", "Noita" ja "Ulkona".

Albumi nousi Suomen virallisen listan sijalle 8.

## Kappaleet
Kaikki kappaleet säveltänyt ja sanoittanut Johanna Salomaa sekä sovittanut Indica ja Erno Laitinen.

#
#
#
#
#
#
#
#
#
#
#

## Kokoonpano
* Jonsu – laulu, viulu
* Jenny – kitara, taustalaulu
* Heini – basso, taustalaulu
* Sirkku – kosketinsoittimet, klarinetti, taustalaulu
* Laura – rummut, taustalaulu

### Tuotanto
* Erno Laitinen – tuottaja, äänittäjä, miksaaja
* Pauli Saastamoinen – masteroija (Finnvox)
* Olga – kansikuva (People's)
* Vertti Teräsvuori – valokuvat
* Janne Halmkrona – vastaava tuottaja

## Arvostelut
* Dome.fi: 
* Nyt.fi: 
* Soundi: 

## Lähteet
* Indica: 

### Viitteet
Pieces of Silence

**Pieces of Silence** on metalliyhtye Frailin debyyttialbumi, joka julkaistiin marraskuussa 2006. Levyltä on julkaistu singlet "Brother" ja "Pieces of Silence".

Albumi nousi Suomen virallisen listan sijalle 21, jolla se pysytteli kaksi viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Tarmo Kellomäki – laulu, kitara
* Lari Launonen – kitara
* Jukka Kriikkula – koskettimet
* Juhana Annala – basso
* Jussi Järvi – rummut

## Arvostelut
* Desibeli.net: 

## Lähteet
Patrick Doherty

**Patrick Doherty** (; s. 18. heinäkuuta 1945 Glasgow, Skotlanti) on irlantilainen tasavaltalaispoliitikko.

Dohertyn vanhemmat olivat kotoisin Donegalin kreivikunnasta, Irlannin tasavallasta. Doherty, joka tunnetaan ”hymyilijänä” (Smiler), muutti Donegaliin 1968, hieman ennen kuin Pohjois-Irlannin konflikti puhkesi rajojen yli. Doherty oli aktiivinen PIRA:n (Provisional Irish Republican Army) jäsen vuosia ja oli myös Sinn Féinin edustaja Yhdistyneen kuningaskunnan alahuoneessa Länsi-Tyronen edustajana vuosina 2001–2017, kuten myös Pohjois-Irlannin kansalliskokouksen jäsen vuosina 1998–2012. Doherty oli Sinn Féinin varapuheenjohtaja vuosina 1988–2009. Hän oli myös ehdolla Irlannin tasavallan vaaleissa Koilis-Donegalin vaalipiirissä vuonna 1989 ja Connacht-Ulsterin vaalipiirissä europarlamenttivaaleissa 1989 ja 1994.

Maaliskuussa 2002 Ulsterin unionistipuolueen edustaja Yhdistyneen kuningaskunnan alahuoneessa David Burnside hyödynsi kansanedustajien syytesuojaa ja paljasti Dohertyn IRA:n sotilasneuvoston jäseneksi. Tämän veli Hugh Doherty kuului PIRA:n Balcombe Streetin jengiin, joka tappoi raa’asti lukuisia ihmisiä Englannissa, mm. Ross McWhirterin ja ne, jotka kuolivat Guildfordin pommi-iskussa.
Messier 78

**Messier 78** (tunnetaan myös nimillä **M 78** ja **NGC 2068**) on heijastussumu Orionin tähdistössä. Pierre Méchain löysi sen vuonna 1780, ja Charles Messier lisäsi sen luetteloonsa 17. joulukuuta 1780. Se muistuttaa pientä komeettaa. Juuri sellaisten komeettaa muistuttavien sumujen takia Messier keräsi listaansa, jottei sekottaisi sumuja komeettoihin, joista hän oli kiinnostunut.

M78:n vieressä on kolme himmeämpää kohdetta, NGC 2064, NGC 2067 ja NGC 2071. M78 on noin 1&nbsp;600 valovuoden etäisyydellä Maasta. M78 on helposti löydettävissä pienellä kaukoputkella utuisena läikkänä, jonka sisällä on kaksi noin 10 magnitudin tähteä. Nämä tähdet, HD 38563A ja HD 38563B, valaisevat M78:n.


Tiedosto:M78map.png|Messier 78 on suunnilleen sinisen nuolen osoittamassa kohdassa Orionin tähtikuvion kartassa.
Tiedosto:Messier 078 2MASS Small.jpg|Messier 78 kuvattu Two Micron All Sky Survey (2MASS) -projektissa.
Tiedosto:Messier_078_2MASS.jpg|Toinen kuva Messier 78:ta joka on myös kuvattu 2MASS -projektissa.


Yllä on kaksi kuvaa 2MASS-projektista (*Two Micron All-Sky Survey*), jossa vuosina 1997–2001 kartoitettiin infrapunan aallonpituuksilla koko taivaanpallo 99,998-prosenttisesti. Näistä tuloksista on tehty väärävärikuvia yhdistämällä tähtien kirkkaudet väreihin niin, että sininen edustaa J-kaistaa (1,2 mikrometriä), vihreä H-kaistaa (1,6 mikrometriä) ja punainen K-kaistaa (2,2 mikrometriä).

## Lähteet
* 
* 

### Viitteet

## Aiheesta muualla

* 
* 
* 
*
Morning Crimson

__NOTOC__
**Morning Crimson** on Catamenian toinen studioalbumi, joka julkaistiin 7. kesäkuuta 1999.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Mika Tönning – laulu
* Riku Hopeakoski – kitara
* Sampo Ukkola – kitara
* Timo Lehtinen – bassokitara
* Toni Tervo – rummut
* Heidi Riihinen – kosketinsoitin

### Tuotanto
* Alexander Rauser – kansikuva, grafiikka
* Alexander Krull – masteroija, grafiikka, design
* Tomas Skogsberg – tuottaja, äänittäjä, miksaaja
* Jocke Petterson – äänittäjä, miksaaja
* Felix Flaucher – valokuvat

## Arvostelut
* The Metal Observer: 

## Lähteet

## Aiheesta muualla
* 
* Morning Crimson discogs.com -sivustolla